

**Κως, 24 Μαΐου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Γιώργος Κυρίτσης : “Ο Βασίλης Πίτσης έφυγε πρόωρα και άδικα από τη ζωή. Δύναμη και κουράγιο στα παιδιά και στην οικογένειά του.”

Ο Δήμαρχος Κω κ. Γιώργος Κυρίτσης έκανε την ακόλουθη δήλωση για το θάνατο του Βασίλη Πίτση:

“Είμαστε όλοι συγκλονισμένοι από την απώλεια του Βασίλη Πίτση που δεν κατάφερε και αυτή τη φορά να βγει νικητής από τη μάχη που έδινε τις τελευταίες ημέρες.

Ο Βασίλης Πίτσης έφυγε πρόωρα και άδικα από τη ζωή. Είχε πολλά ακόμα να προσφέρει στην Κω.

Άνθρωπος με ευγένεια και πραότητα, είχε μόνο φίλους.

Θέλω να ευχηθώ δύναμη και κουράγιο στα παιδιά του για να αντιμετωπίσουν τη μεγάλη απώλεια του πατέρα τους, όπως και σε όλη την οικογένεια του.”

**Γραφείο Τύπου Δήμου Κω**